text: Dement kvinde er fundet
  26 september 2019 kl. 15.29
  En dement kvinde forsvandt torsdag morgen. Nu er hun fundet.
  Artiklen er opdateret med ny status på den forsvundne kvinde.
  Nu er Birte Majgaard Jensen fundet. Hun forsvandt fra sit hjem i Sig tidligere i dag.
  Det var en af Syd- og Sønderjyllands Politis patruljer, der fandt Birte Majgaard Jensen cirka 10 kilometer fra hendes hjem.
  Kvinden blev fundet i god behold, og politiet kørte hende tilbage til hendes familie.
  
  